**Informácia pre rodiča dieťaťa alebo fyzickú osobu, ktorej je dieťa zverené do starostlivosti o poskytovaní dotácie na podporu výchovy k stravovacím návykom dieťaťa od 01.05.2023 na deti, ktoré navštevujú posledný ročník materskej školy alebo základnú školu**

S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“) **alebo základnú školu** (ďalej len „ZŠ“)*,*   
ak rodič dieťaťa  alebo fyzická osoba, ktorej je dieťa zverené do starostlivosti rozhodnutím súdu, **písomne požiada** o poskytnutie dotácie na stravu.

Dotácia na  stravu sa od 01.05.2023 bude poskytovať v sume:

* **1,40 eur za každý deň,** v ktorom sa dieťa zúčastnilo výchovno-vzdelávacej činnosti **v poslednom ročníku MŠ**[[1]](#_ftn1)a **odobralo obed,**
* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed,**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni**a**odobralo obed.**

V súvislosti s poskytovaním dotácie na stravu si Vás dovoľujeme tiež informovať, že:

* za vyučovanie v ZŠ sa považuje aj individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,
* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude  zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ). Potrebné je k tomu doložiť potvrdenie od lekára, nie staršie ako 1 rok, napísať žiadosť, v ktorej treba uviesť meno, priezvisko, r.č., triedu, bydlisko, tel. kontakt a číslo účtu, na ktoré bude dotácia vyplácaná.

Ak Vaše dieťa navštevuje **ZŠ alebo posledný ročník MŠ** a máte záujem od 01.05.2023 o poskytovanie dotácie na stravu pre Vaše dieťa, **je nevyhnutné požiadať o dotáciu na stravu, a to na tlačive (návratka)\*, ktorú je potrebné si vytlačiť a ktorú žiadame doručiť osobne zariadeniu školského stravovania** ŠJ pri Spojenej škole Zborov, Školská 478 ,**a to najneskôr v termíne od 20.3.2023 do 14.04.2023(**piatok) do 14.00 hod. Návratku vypisujete aj prípade, že sa Vaše dieťa  v školskej jedálni stravuje aj nestravuje. Je to zároveň povinnosť požiadať, aby dieťa bolo zaradené do zoznamu stravníkov, tzn. všetci žiaci školy, aj tí, ktorí o stravu nemajú záujem!!!!!! V prípade, ak **nedoručíte túto návratku** zariadeniu školského stravovania v stanovenom termíne, **na  dieťa nebude možné poskytovať dotáciu na stravu**, **až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.

Nárok na dotáciu vzniká iba v prípade, ak sa dieťa/ žiak zúčastní výchovno-vzdelávacieho procesu v škole a odoberie obed. V prípade neprítomnosti dieťaťa na výchovno-vzdelávacom procese v škole alebo jeho ochorenia, je povinnosťou zákonného zástupcu **ODHLÁSIŤ** dieťa zo stravy v určenom čase. Z tohto dôvodu je povinnosťou každého zákonného zástupcu, ktorého dieťa sa bude stravovať v ŠJ, zaplatiť jednorazovú zálohovú platbu vo výške 20 € na číslo účtu: **SK 36 5600 0000 0036 4368 6003** a uviesť priezvisko, meno a triedu dieťaťa/ detí, alebo v hotovosti u vedúcej ŠJ. Odhlásiť stravu je potrebné najneskôr do 14.00 hod. predchádzajúci deň, v prípade nepredvídateľnej situácie (napr. náhle ochorenie) v daný deň do 7.30 hod., a to cez aplikáciu EduPage, telefonicky alebo SMS správou na číslach:054/4798211, 0908 872 168.Prosíme rodičov, aby v súvislosti so stravovaním v školskej jedálni viedli svoje deti k **zodpovednému správaniu sa voči pripravovanému jedlu, ako aj voči vynaloženej ľudskej práci**. Ďakujem za pochopenie a spoluprácu.

[[1]](#_ftnref1) Deťom v MŠ, ktoré nenavštevujú posledný ročník sa bude dotácia na stravu od 01.05.2023 poskytovať za rovnakých podmienok, ako doteraz, t.j. ak ide o dieťa, ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima.